62020TO0037_INF
Διάταξη του Γενικού Δικαστηρίου (τέταρτο τμήμα)της 17ης Δεκεμβρίου 2020Ηνωμένο Βασίλειο κατά Επιτροπής
(Υπόθεση T‑37/20)
«Προσφυγή ακυρώσεως – ΕΓΤΕ και ΕΓΤΑΑ – Προθεσμία ασκήσεως προσφυγής – Χρονικό σημείο ενάρξεως – Κοινοποίηση και δημοσίευση – Απουσία συγγνωστής πλάνης – Εκπρόθεσμο – Απαράδεκτο»
Διαδικασία – Προθεσμίες ασκήσεως προσφυγής – Εκπρόθεσμη άσκηση – Συγγνωστή πλάνη – Έννοια – Περιεχόμενο – Απόφαση της Επιτροπής με την οποία αποκλείστηκαν από τη χρηματοδότηση της Ευρωπαϊκής Ένωσης ορισμένες δαπάνες τις οποίες είχαν πραγματοποιήσει τα κράτη μέλη στο πλαίσιο του ΕΓΤΕ και του ΕΓΤΑΑ – Κοινοποίηση – Μεταγενέστερη δημοσίευση της αποφάσεως στην Επίσημη Εφημερίδα – Δεν ασκεί επιρροή – Ζητήματα σχετικά με τη λειτουργία και την οργάνωση των υπηρεσιών του προσφεύγοντος – Δεν ασκούν επιρροή
(Άρθρα 263, εδ. 6, και 297 § 2, εδ. 3, ΣΛΕΕ)
(βλ. σκέψεις 17-20)
Αντικείμενο
Προσφυγή δυνάμει του άρθρου 263 ΣΛΕΕ για την ακύρωση της εκτελεστικής αποφάσεως (EE) 2019/1835 της Επιτροπής, της 30ής Οκτωβρίου 2019, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2019, L 279, σ. 98), καθόσον αφορά ορισμένες δαπάνες που πραγματοποιήθηκαν από το Ηνωμένο Βασίλειο.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Παρέλκει η εξέταση των αιτήσεων παρεμβάσεως της Τσεχικής Δημοκρατίας και της Γαλλικής Δημοκρατίας.
3)
Το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρει τα δικαστικά έξοδά του καθώς και τα έξοδα στα οποία υποβλήθηκε η Ευρωπαϊκή Επιτροπή.
4)
Η Τσεχική Δημοκρατία και η Γαλλική Δημοκρατία φέρουν τα σχετικά με τις αιτήσεις παρεμβάσεως δικαστικά έξοδά τους.